**INFORMACIJA APIE VALSTYBINIO ATLIEKŲ TVARKYMO PLANO ĮGYVENDINIMO 2014–2020 M.**

**PRIEMONIŲ VYKDYMĄ 2019 METAIS**

**IGNALINOS RAJONO SAV.**

| **Priemonės Nr.** | **Priemonės pavadinimas** | **Įvykdymo terminas** | **Priemonės vykdymo aprašymas** |
| --- | --- | --- | --- |
| 2.3.1. | Gyventojams ar kitiems asmenims (pavyzdžiui, gėlių parduotuvėms, kapinėms ir kita), kurių atliekų tvarkymą organizuoja savivaldybės, užtikrinti žaliųjų atliekų surinkimą ir tvarkymą arba tokių atliekų tvarkymą susidarymo vietoje | 2015 m. | Individualioms namų valdoms išdalyta 1240 vnt.žaliųjų atliekų kompostavimo dėžių. Ignalinoje, Agarinio g. 15, įrengtoje biologiškai skaidžių atliekų kompostavimo aikštelėje priimamos biologiškai skaidžios atliekos. |
| 2.3.3. | Įrengti mechaninio biologinio arba mechaninio apdorojimo įrenginius, kuriuose būtų atskiriamos ir apdorojamos arba perduodamos toliau apdoroti biologiškai skaidžios atliekos | 2015 m. | Ignalinoje, Agarinio g. 15, įrengta biologiškai skaidžių atliekų kompostavimo aikštelė, kurioje biologiškai skaidžios atliekos apdorojamos vietoje. |
| 2.3.5. | Organizuoti maisto/virtuvės atliekų rūšiuojamąjį surinkimą ir (ar) individualų kompostavimą, įrengti pakankamus pajėgumus šioms maisto/virtuvės atliekoms apdoroti. | 2018 m. | Pagal Aplinkos ministerijos patvirtintas Atliekų tvarkymo taisyklių 61 puntą privaloma užtikrinti namų ūkiuose susidarančių maisto ir virtuvės atliekų rūšiavimą susidarymo vietoje ir įdiegti rūšiuojamąjį surinkimą miestuose, kuriuose yra daugiau nei 50 000 gyventojų, ir gali užtikrinti namų ūkiuose susidarančių maisto ir virtuvės atliekų rūšiavimą vietoje ir įdiegti rūšiuojamąjį surinkimą kitose teritorijose, kuriose vykdyti maisto ir virtuvės atliekų rūšiavimą ekonomiškai naudinga ar techniškai įmanoma. Nė vienas kriterijus netinka savivaldybėje. Tačiau iki 2023 m. Ignalinos mieste planuojama įdiegti atskirąjį maisto/virtuvės atliekų surinkimą. |
| 2.4.1. | Pastatyti nustatytais atstumais reikiamą kiekį antrinių žaliavų surinkimo konteinerių arba taikyti kitas antrinių žaliavų surinkimo priemones | 2014–2017 m. | Ignalinos rajono savivaldybės teritorijoje įrengtos 87 antrinių žaliavų surinkimo aikštelės. Viena aikštelė aptarnauja 178 gyventojus. Iš atokiau gyvenančių gyventojų antrines žaliavas surenka savivaldybės įmonė „Kompata“ pagal atitinkamos seniūnijos seniūno prašymą. 2017 m. individualioms namų valdoms pradėti dalyti individualūs rūšiavimo konteineriai. |
| 2.4.2. | Didinti didelių gabaritų atliekų surinkimo aikštelių skaičių arba taikyti kitas atliekų surinkimo priemones | 2014–2020 m. | Ignalinos rajono savivaldybės atliekų tvarkymo 2014–2020 m. plane numatyta papildomai įrengti dvi didelių gabaritų atliekų surinkimo aikšteles Didžiasalio seniūnijoje ir Dūkšto mieste.2017 m. pradėtos vykdyti didelių gabaritų aikštelės įrengimo procedūros Dūkšto mieste.2019 m. pabaigoje baigti statybos darbai įrengiant didelių gabaritų aikštelę Dūkšto mieste, aikštelės veikimo pradžia numatoma 2020 m. vasarą |
| 2.4.3. | Regioniniuose ir savivaldybių atliekų tvarkymo planuose numatyti ir taikyti buityje susidarančių pavojingųjų ir tekstilės atliekų surinkimo priemones, taip pat ir surinkimą apvažiuojant | 2014–2020 m. | Ignalinos rajono savivaldybės teritorijoje 2 kartus per metus vykdoma akcija ir pavojingos atliekos surenkamos apvažiuojant. |
| 3.1.1. | Visiems atliekų turėtojams teikti viešąją komunalinių atliekų tvarkymo paslaugą, atitinkančią minimalius kokybės reikalavimus, kuriuos nustato Aplinkos ministerija | 2014–2020 m. | 2019 metais Ignalinos rajono savivaldybė komunalinių atliekų tvarkymo paslaugą teikė 98 % gyventojų. |
| 6.1.3. | Bendradarbiaujant su nevyriausybinėmis organizacijomis, rengti ir įgyvendinti bendrus visuomenės švietimo ir informavimo atliekų prevencijos ir atliekų tvarkymo klausimais projektus | 2014–2020 m. | Bendradarbiaujama su gamintojų ir importuotojų organizacijomis, vykdoma švietėjiška veikla atliekų rūšiavimo klausimais |
| 6.2.1. | Dalyvauti tarptautiniuose renginiuose ir konferencijose, seminaruose, darbiniuose susitikimuose; organizuoti susitikimus su kitų valstybių institucijomis, organizuoti bendrus renginius su savivaldybių, atliekų surinkėjų ir tvarkytojų asociacijomis, skleisti gerąją bendradarbiavimo patirtį Aplinkos apsaugos agentūros interneto svetainėje | 2014–2020 metai | Dalyvaujama visuose susitikimuose ir konferencijose organizuojamuose Aplinkos ministerijos ar Lietuvos savivaldybių asociacijos atliekų tvarkymo temomis. |